**DOKUMENTACIJA ZA NADMETANJE**

POZIV NA DOSTAVU PONUDE

**Predmet nabave:**

Asfalterski radovi na dionici Družilovec-Sveti Juraj, Veliko Trgovišće

**Postupak jednostavne nabave**

**Izvođenje radova**

**travanj 2018.**

**UPUTE ZA NADMETANJE ZA GOSPODARSKE SUBJEKTE**

Jednostavna nabava; sukladno članku 12. stavku 1. Zakona o javnoj nabavi („Narodne novine“, broj 120/16) i internog akta naručitelja – Pravilnika o provedbi jednostavne nabave Trgo-kom-a (od 26.02.2018.)

1. **Podaci o naručitelju**

TRGO-KOM d.o.o., OIB: 20879445686

Trg Stjepana i Franje Tuđmana 2, 49 214 Veliko Trgovišće,

tel: 049/236-363, www.veliko-trgovisce.hr

Ne postoje gospodarski subjekti s kojima je naručitelj u sukobu interesa u smislu članka 76. stavak 1. Zakona o javnoj nabavi (NN 120/16).

1. **Osobe za kontakt**

Za pitanja vezana uz predmet nabave osoba za kontakt je Željka Korunda, dipl.ing: 049/236-363, e-mail: zeljka.korunda@gmail.com, a ista osoba je kontakt osoba i za proceduru nabave.

1. **Opis predmeta nabave**

Asfalterski radovi na dionici Družilovec-Sveti Juraj, Veliko Trgovišće, jednostavna nabava , izvođenje radova, CPV oznaka: 45233222-1 Radovi na izgradnji kolničkog zastora i asfaltiranju**, evidencijski broj nabave: 007/2018**

Radovi obuhvaćaju različite vrste i podvrste građevinskih radova.

Tehnička specifikacija, vrsta, kvaliteta, opseg ili količina radova precizno su utvrđeni u troškovniku, koji je sastavni dio ove dokumentacije za nadmetanje, a koji je napravljen temeljem glavnog građevinskog projekta Rekonstrukcija nerazvrstane ceste Družilovec-Sv.Juraj i sanacija klizišta, listopad 2016.

Obračun radova se vrši po sistemu „građevinska knjiga“, dakle stvarno izvedene količine u troškovniku predviđenih radova obračunate po ugovorenim jediničnim cijenama.

Procijenjena vrijednost nabave (bez PDV-a) iznosi **327.160,00 kn**.

Provođenjem postupka sklapa se ugovor o nabavi radova – ugovor o građenju.

Elektronička dražba se neće provoditi

1. **Mjesto izvođenja radova**

Nerazvrstana cesta Družilovec-Sveti Juraj, Veliko Trgovišće.

**5. Rok za izvođenje radova**

U roku od 150 kalendarskih dana od dana obostranog potpisa ugovora.

**6. Opis i oznaka grupa ili dijelova predmeta nabave**

Nije dozvoljeno nuđenje po grupama ili dijelovima predmeta nabave.

**7. Razlozi isključenja ponuditelja**

1. ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b) prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.) i davanje mita (članak 348.) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

Dokaz da nema razloga za isključenje po ovoj točki: - gospodarski subjekt uz ponudu dostavlja izjavu. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od **tri mjeseca** računajući od dana početka postupka nabave – dana slanja poziva na dostavu ponude.

2. ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno s posebnim propisima odobrena odgoda plaćanja navedenih obveza,

Dokaz da nema razloga za isključenje po ovoj točki: - potvrda nadležne Porezne uprave o stanju duga koja ne smije biti starija od **30 dana** računajući od dana početka postupka nabave – dana slanja poziva na dostavu ponude.

3. ako je dostavio lažne podatke pri dostavi dokumenata.

Naručitelj će ponuditelja isključiti iz postupka javne nabave, ako je dostavio lažne podatke pri dostavi dokumenata. U slučaju postojanja sumnje u istinitost podataka u priloženim dokumentima ili izjavama gospodarskih subjekata naručitelj se može obratiti nadležnim tijelima radi dobivanja informacija o situaciji tih subjekata, a u slučaju da se radi o gospodarskom subjektu sa sjedištem u drugoj državi, naručitelj može zatražiti suradnju nadležnih vlasti.

**8. Uvjeti sposobnosti gospodarskih subjekata i naziv dokaza sposobnosti**

Gospodarski subjekti moraju dostaviti:

1. U svrhu dokazivanja pravne i poslovne sposobnosti:

- izvod iz sudskog, obrtnog ili drugog odgovarajućeg registra države sjedišta gospodarskog subjekta, a u slučaju da ne postoji, jednakovrijedni dokument koji je izdalo nadležno sudsko ili upravno tijelo u državi sjedišta gospodarskog subjekta, kojim gospodarski subjekt dokazuje da ima registriranu djelatnost u vezi s predmetom nabave. Izvod ili dokument ne smije biti stariji od **tri mjeseca** računajući od dana početka postupka nabave – dana slanja Poziva na dostavu ponude.

- izvod iz sudskog, obrtnog, strukovnog ili drugog odgovarajućeg registra Republike Hrvatske iz kojeg mora biti vidljivo da je gospodarski subjekt registriran za obavljanje djelatnosti građenja odnosno za izvođenje pojedinih radova na području Republike Hrvatske u smislu odredbi članka 29. Zakona o poslovima i djelatnostima prostornog uređenja i gradnje (NN 78/15).

b) U svrhu dokazivanja tehničke i stručne sposobnosti:

Gospodarski subjekt dokazat će sposobnost ukoliko je iz popisa i/ili najmanje jedne popratne potvrde o urednom ispunjenom ugovoru razvidno da je tijekom tri prethodne godine izvršio radove slične ili usporedive vrste i složenosti kao predmet nabave i to na najmanje jednom ugovoru bez PDV-a, i to najmanje u visini procijenjene vrijednosti predmetne nabave.

Ovaj uvjet se traži iz razloga što bi time naručitelju dao opravdanu vjeru i sigurnost da gospodarski subjekt posjeduje potrebno iskustvo za izvršavanje predmetne nabave, te da uredno ispunjava ugovorne obveze.

Gospodarski subjekt se može osloniti na sposobnost drugih subjekata, bez obzira na pravnu prirodu njihova međusobna odnosa. U tom slučaju gospodarski subjekt mora dokazati javnom naručitelju da će imati na raspolaganju resurse nužne za izvršenje ugovora, primjerice, prihvaćanjem obveze drugih subjekata da će te resurse staviti na raspolaganje gospodarskom subjektu.

**9. Oblik dostavljanja dokumenata**

Svi traženi dokumenti iz točke 7. i 8. ove dokumentacije za nadmetanje u pravilu se dostavljaju u

neovjerenoj preslici. Neovjerenom preslikom smatra se i neovjereni ispis elektroničke isprave.

Nakon rangiranja ponuda prema kriteriju za odabir ponude, a prije donošenja odluke o

odabiru, naručitelj može radi provjere istinitosti podataka od ponuditelja zatražiti da u

primjerenom roku dostave izvornike ili ovjerene preslike tih dokumenata i/ili obratiti se

izdavatelju dokumenta i/ili nadležnim tijelima.

**10. Uvjeti sposobnosti zajedničkih ponuditelja**

Naručitelj može poslije odabira od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora. U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, ako zajednica ponuditelja ne odredi drugačije. Odgovornost ponuditelja iz zajednice ponuditelja je solidarna.

Ponuda zajednice ponuditelja mora sadržavati naziv i sjedište svih gospodarskih subjekata iz zajedničke ponude, naziv i sjedište nositelja ponude, imena i potrebnu stručnu spremu osoba odgovornih za izvršenje nabave iz zajedničke ponude uz obveznu naznaku člana zajednice ponuditelja koji je ovlašten za komunikaciju s naručiteljem.

Svi članovi zajednice ponuditelja obvezni su pojedinačno dokazati uvjete iz točke 7. i 8. a) , dok uvjete iz točke 8. b) ovih uputa mogu zajednički dokazati.

**11. Sudjelovanje podizvoditelja**

Dopušteno je sudjelovanje podizvoditelja. Ponuditelj je dužan dati izjavu sa specificiranim podacima koji dio će izvršiti koji podizvoditelj i o postotku udjela. Izjava se daje isključivo u slučaju sudjelovanja podizvoditelja.

Neposredna plaćanja podizvoditelju su obvezna, u slučaju kada se dio ugovora daje u podugovor, a obvezni su i sljedeći sastojci ugovora o nabavi:

* naziv ili tvrtku, sjedište, OIB ili nacionalni identifikacijski broj i broj računa podizvoditelja, i
* predmet, količinu, vrijednost podugovora i postotni dio ugovora o nabavi koji se daje u podugovor.

**12. Oblik, sadržaj, način izrade i dostave ponude**

Ponuda se dostavlja u pisanom obliku pisanom ili tiskanom neizbrisivom tintom na hrvatskom jeziku i latiničnom pismu, a dokazi izdani na stranom jeziku moraju biti prevedeni na hrvatski jezik od strane ovlaštenog prevoditelja. Ponuda se u pravilu dostavlja uvezana jamstvenikom u jedinstvenu cjelinu, odnosno na način da se onemogući vađenje ili umetanje stranica, u zatvorenoj omotnici oblijepljenoj selotejpom trakom (posebice omotnice s mogućnošću višekratnog otvaranja i zatvaranja), s pečatom preko uveza, te s označenim stranicama na način da je vidljiv redni broj i ukupni broj stranica, **u zatvorenoj omotnici s nazivom i adresom naručitelja, nazivom i adresom ponuditelja, evidencijskim brojem nabave, punim nazivom predmeta nabave i naznakom „ne otvaraj“.** Izmjena ili dopuna ponude dostavlja se na isti način kao i ponuda.

Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova. Dijelove ponude kao što su uzorci, katalozi i slični, koji ne mogu biti uvezani, ponuditelj obilježava nazivom i navodi u sadržaju ponude kao dio ponude.

Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji. Kada je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran, primjerice katalozi, ponuditelj ne mora taj dio ponude ponovno numerirati.

Ponuditelj snosi sve troškove izrade i podnošenja svoje ponude, a naručitelj neće ni u kojem slučaju biti odgovoran ni dužan platiti te troškove, bez obzira na provedbu i rezultat provedenog postupka.

U slučaju da ponuditelj označi tajnom određene podatke koji posebice uključuju tehničke ili poslovne tajne i povjerljive aspekte ponude, obvezan je precizno navesti odredbe posebnih propisa na koje se poziva, a ne smije označiti tajnim podatke o jediničnim cijenama, iznosima pojedine stavke, te cijeni ponude.

**13. Dopustivost dostave ponuda elektroničkim putem**

Nije dozvoljeno dostavljanje ponude elektroničkim putem.

**14. Dopustivost alternativnih ponuda**

Alternativne ponude nisu dopuštene.

**15. Način izračuna cijene**

Cijena ponude je nepromjenjiva, te se izražava u kunama za cjelokupni predmet nabave brojkama i slovima. U cijenu ponude su uračunati svi troškovi i popusti, bez poreza na dodanu vrijednost, koji se iskazuje zasebno. Gospodarski subjekt je dužan ispuniti jedinične cijene i ukupne iznose za sve stavke troškovnika.

Proizvodi koji su u troškovniku navedeni kao primjeri smatraju se ponuđenima, ako ponuditelj ne navede naziv drugih jednakovrijednih proizvoda pored navedenih u troškovniku – opisi „kao“ i „slično“ iz troškovnika se tumače kao „ili jednakovrijedan“. U slučaju nuđenja drugog proizvoda, ponuditelj mora podnijeti dokaz jednakovrijednosti po tehničkoj specifikaciji (od strane za to ovlaštenog tijela). U slučaju da ponuditelj u ponudi navede proizvode koji se nikako ne mogu smatrati jednakovrijednima po tehničkim specifikacijama, takva ponuda smatrat će se nepravilnom, jer se ne nudi proizvod traženih svojstava, što istovremeno dovodi i do neusporedivosti ponuda.

Ispravci u ponudi moraju biti vidljivi (bez korištenja korektora, već pogreške precrtati linijom), te uz navod datuma ispravka potvrđeni potpisom ovlaštene osobe ponuditelja.

**16. Rok, način i uvjeti plaćanja**

Predujam je isključen, kao i traženje sredstava osiguranja plaćanja.

Plaćanje na žiro-račun izvođača radova tj. IBAN, u roku od 60 dana od dana zaprimanja računa - situacije koji se ispostavlja mjesečno kao privremena situacija i nakon usuglašenog zapisnika o završetku i primopredaji radova kao okončana situacija.

Obračun će biti prema stvarnoj izvedenoj količini radova.

**17. Rok valjanosti ponude**

Najmanje 60 kalendarskih dana od dana otvaranja ponuda.

**18. Kriterij odabira ponude**

Valjana ponuda s najnižom cijenom. Ako dvije ili više valjanih ponuda imaju istu ponuđenu cijenu, naručitelj će odabrati ponudu koja je zaprimljena ranije.

**19. Datum, vrijeme i mjesto dostave i otvaranja ponuda**

**Rok za dostavu ponuda je 17.04. 2018. godine u 11:00 sati prostorijama Trgo-kom d.o.o., Trg Stjepana i Franje Tuđmana 2, 49214 Veliko Trgovišće.**

Otvaranje ponuda nije javno, ali ponuditelj može prisustvovati otvaranju bez aktivnog sudjelovanja.

Pravovremenom ponudom smatra se ona koja je do gore navedenog roka dostavljena neposredno naručitelju. Kod dostavljanja ponude u pismu preporučenom poštanskom pošiljkom ponuditelj sam snosi eventualni rizik nepravovremene dostave. Zakašnjela ponuda se odmah vraća neotvorena.

1. **Bitni uvjeti ugovora**

Ugovor o nabavi naručitelj će sklopiti u skladu s uvjetima određenim ovom dokumentacijom za nadmetanje. Ugovorom će biti određeni navod o primjeni uzanci, te o nemogućnosti prenošenja tražbine (cesije) bez pismenog pristanka naručitelja. Izvođač će biti obvezan dostaviti dinamički plan radova. Za slučaj da ukupan iznos prema konačnom obračunu nije viši od 5 % od predvidive cijene građenja utvrđene ugovorom, nije potrebno sklapanje dodatka ugovora.

Izvođač mora svom računu - situaciji obvezno priložiti račune odnosno situacije svojih podizvoditelja koje je prethodno potvrdio.

Odabrani ponuditelj može tijekom izvršenja ugovora o nabavi od javnog naručitelja zahtijevati:

* promjenu podizvoditelja za onaj dio ugovora o nabavi koji je prethodno dao u podugovor,
* preuzimanje izvršenja dijela ugovora o nabavi koji je prethodno dao u podugovor,
* uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora o nabavi neovisno o tome je li prethodno dao dio ugovora o nabavi u podugovor ili ne.

Odabrani ponuditelj mora naručitelju dostaviti podatke za novog podizvoditelja.

Ugovor o nabavi naručitelj će sklopiti u skladu s uvjetima određenim ovom dokumentacijom za nadmetanje. Ugovorom će biti određeni i penali od 2 promila dnevno do maksimalno 10% vrijednosti ugovora za kašnjenje s rokom izvođenja radova krivnjom izvođača, te navod o primjeni uzanci.

1. **Tražena jamstva**

Ponuditelji su obvezni dostaviti ovjerenu i potpisanu bjanko zadužnicu za ozbiljnost ponude na iznos od **10.000,00 kn** ili uplatiti depozit u istom iznosu na račun Trgo-kom-a IBAN: HR7323400091110335411, model: HR00, poziv na broj:OIB, u opisu plaćanja navesti evidencijski broj nabave na rok valjanosti ponude, a za slučaj odustajanja ponuditelja od svoje ponude najmanje u roku njezine valjanosti, dostavljanja neistinitih podataka, nedostavljanja izvornika ili ovjerenih preslika, (zadužnicu umetnuti u plastičnu foliju i uvezati u svoju ponudu kako se ista ne bi oštetila, a isto postupiti i sa potvrdom o uplati depozita)

Odabrani najpovoljniji ponuditelj bit će obvezan dostaviti ovjerenu i potpisanu bjanko zadužnicu za uredno ispunjenje ugovora na iznos od **50.000,00 kn** ili uplatiti depozit u istom iznosu na račun račun Trgo-kom-a IBAN: HR7323400091110335411, model: HR00, poziv na broj:OIB, na rok šest mjeseci duži od roka izvođenja radova u roku od 10 dana od dana potpisa ugovora. U suprotnom, naručitelj ima pravo raskinuti ugovor i aktivirati jamstvo za ozbiljnost ponude, te donijeti novu odluku o odabiru sljedeće valjane ponude ili poništiti postupak nabave.

Jamstveni rok za izvedene radove iznosi 24 mjeseca od izvršene primopredaje, te će navedeni uvjet sukladno ovoj dokumentaciji za nadmetanje bit reguliran Ugovorom, a jamstvo za uredno ispunjenje ugovora ostaje kao jamstvo za jamstveni rok.

**22. Rok donošenja odluke o odabiru ili poništenju**

U roku od 30 dana od dana otvaranja ponuda.

**23. Pouka o pravnom lijeku**

Ne primjenjuje se.

**24. Donošenje meritorne odluke**

Direktor Trgo- kom –a donosi odluku o odabiru ponuditelja ili odluku o poništenju

postupka nabave. Za donošenje odluke o odabiru dovoljna je jedna prihvatljiva ponuda koja

udovoljava uvjetima iz poziva za dostavu ponuda. Direktor Trgo-kom-a sklapa sa

odabranim ponuditeljem ugovor o nabavi. Ugovor o nabavi mora biti u skladu s uvjetima iz

poziva za dostavu ponude i odabranom ponudom.